Ragaciema rags
Ragaciema rags Ragaciema rags ir zemesrags Rīgas līča Kurzemes piekrastē Tukuma novada Lapmežciema pagastā pie Ragaciema. Zemesrags turpinās zemūdens daļā 1 km garumā. Krasta līnijas virziens mainās no rietumu—austrumu uz ziemeļrietumu—dienvidaustrumu. Zemesragu veido iegarens salasveida pacēlums, kas atdala bijušo Litorīnas jūras lagūnu — Kaņiera ezeru no līča. Absolūtais augstums ir 10 m vjl. Raga vidusdaļā uzbūvēta Ragaciema bāka. 1,6 km garumā notiek intensīva pamatkrasta noskalošana.